**ОБЯВЛЕНИЕ**

**Административен съд – Враца**  със заповед №5-1-56/12.07.2023 г. на Председателя на съда  **обявява КОНКУРС** за заемане на  **1** (една)  щатна бройка за длъжността **"Главен счетоводител”**

**Описание на длъжността:**

**1. „Главен счетоводител“:***.* Подпомага административния ръководител на съда и съдебния администратор за правилното и законосъобразно използване на финансовите ресурси и опазване на паричните средства и стоково-материални ценности; осъществява финансово-счетоводното обслужване на съда в съответствие със Закона за счетоводството и другите нормативни актове;  Изпълнява и други задължения, свързани с документооборота и административното обслужване възложени от административния ръководител и съдебния администратор.

**2.** Минимални и специфични изисквания, предвидени в нормативните актове за заемане на длъжността „Главен счетоводител“.

**2.1.** Лицето, кандидатстващо за длъжността трябва да: е български гражданин, гражданин на друга държава – членка на Европейския съюз, на друга държава – страна по Споразумението за Европейското икономическо пространство, или на Конфедерация Швейцария; е навършило пълнолетие; не е поставено под запрещение; не е осъждано на лишаване от свобода за умишлено престъпление от общ характер; не е лишено по съответен ред от правото да заема определена длъжност; отговаря на минималните изисквания за степен на завършено образование и ранг или професионален опит, както и на специфичните изисквания, предвидени в нормативните актове за заемане на съответната длъжност.

**2.2.** Кандидатът, спечелил конкурса за длъжността „Главен счетоводител“, към момента на назначаване, трябва да отговарят на изискванията на чл. 340а, ал. 2 от Закона за съдебната власт и подписва декларация за обстоятелствата, визирани в нея.

**2.3.** Минимални изисквания за образователна степен, посочени в Класификатора на длъжностите в администрацията на съдилищата за длъжността „Главен счетоводител“ и  ***съгласно чл. 18, т. 1, б. „а“, б. „б“ и т. 2 от Закона за счетоводството***.

**3.** Специфични изисквания за заемане на длъжността „Главен счетоводител“**:**Познаване на нормативната уредба по отношение на финансовата и счетоводната политики, вътрешноведомствената уредба, регулираща функционирането на съда в областта на финансирането и отчетността (нормативни документи, уреждащи отчетността в бюджетните предприятия – ДДС, ЕБК и др., КТ, КСО, ЗСч, ЗПФ, ЗФУКПС, ЗДДФЛ, Наредба за структурата и организацията на работната заплата, Наредба за работното време, почивките и отпуските, Наредба за командировките в страната и др.); Познаване на общата нормативна уредба на съдебната власт и работата на администрацията в съдилищата – Закон за съдебната власт, Правилник за администрацията в съдилищата и Етичен кодекс на съдебните служители ;  Познаване на основните задължения за длъжността; Познания и умения по общи деловодни техники, съвременни офис-процедури, работа с текстообработващи програми MS Office (Word, Excel), Internet, работа с електронна поща, специализирани счетоводни софтуерни продукти и електронни таблици, електронно банкиране, правно-информационни системи; Умения за водене на административно-публична кореспонденция (оформяне на писма, удостоверения и др. официални документи); Висока степен на организираност и мотивация за работа в съдебната система; Отлични умения за писмено и устно изразяване на информация; за намиране  разрешение на нестандартни проблеми и ситуации; способност за работа под напрежение; Лични делови качества – отговорност, лоялност, дискретност, дисциплинираност, оперативност, инициативност, комуникативност, способност за самостоятелна работа, за работа с граждани и в екип.

**4**. Начин на провеждане на конкурса и оценяване на кандидатите: Конкурсът за обявената длъжност се провежда на два етапа, както следва:

До участие в конкурса да се допускат единствено кандидатите, които напълно отговорят на посочените изисквания.

–    Първи етап: „Подбор по документи“

Разглеждане и допускане до участие във втория етап от конкурса на кандидатите, представили в срок всички необходими документи по т. 5 от заповедта, които да удостоверяват изпълнението на минималните и специфични изисквания, предвидени в нормативните актове за заемане на обявените длъжности.

–    Втори етап: „Събеседване“ – Проверка познанията на кандидатите на нормативната уредба по отношение на финансовата и счетоводната политики, вътрешноведомствената уредба, регулираща функционирането на съда в областта на финансирането и отчетността (нормативни документи, уреждащи отчетността в бюджетните предприятия – ДДС, ЕБК и др., Кодекс на труда, Кодекс за социално осигуряване, Закон за счетоводството, Закон за публичните финанси, Закон за финансово управление и контрол в публичния сектор, Закон за данъците върху доходите на физическите лица, Наредба за структурата и организацията на работната заплата, Наредба за работното време, почивките и отпуските, Наредба за командировките в страната, Правилник за администрацията в съдилищата) и на общата нормативна уредба на съдебната власт и работата на администрацията в съдилищата – Закон за съдебната власт, Правилник за администрацията в съдилищата, Етичен кодекс на съдебните служители и познаване на основните задължения за длъжността.

Трудовото правоотношение възниква с лицето, класирано на първо място в конкурса за съответната длъжност.

**5.** Необходими документи за участие в конкурса: Кандидатите подават лично или чрез пълномощник писмено заявление за участие в конкурса (по образец), към което прилагат: автобиография – тип СV(по образец), подписана от кандидата; декларация по чл. 340а, ал. 1 от Закона за съдебната власт (по образец); декларация по чл. 340а, ал. 2 от Закона за съдебната власт (по образец); декларация - съгласие за обработка на личните данни; копие от диплома за завършена образователна степен; копия от документи, удостоверяващи продължителността на трудовия стаж и придобит професионален опит, ***съгласно* чл. 18, т. 1, б. „а“, б. „б“ и т. 2 от Закона за счетоводството**; свидетелство за съдимост за работа в съдебната система – в оригинал; медицинско свидетелство, че лицето не страда от психическо заболяване и не се води на учет (от Психодиспансер) – *в оригинал*; нотариално заверено пълномощно в случай, че документите се подават чрез пълномощник – *в оригинал;* други документи, доказващи квалификации и умения, свързани с обявената длъжност.

Документи, издадени в чужбина, се представят в превод на български език, признати и легализирани от съответните оправомощени органи в Република България.

Представените копия да бъдат саморъчно заверени от кандидатите с гриф„Вярно с оригинала“.

**6.** **Място и срок за подаване на документите:**

**6.1**. Подават се лично или чрез пълномощник (с нотариално заверено пълномощно) на адрес: Административен съд - Враца, ул. „Иванка Ботева“ № 16, ет. 1, стая 101, всеки работен ден от 9.00 ч. до 17.00 ч. в Регистратурата срещу входящ номер.

 **6.2.** Могат да се подават и по електронен път на адрес: **delovodstvo@vratsa adms.justice.bg,** като в този случай заявлението за кандидатстване и всички приложени към него документи посочени в т.5, следва да са подписани с квалифициран електронен подпис. Документите, подадени на електронната поща без квалифициран електронен подпис, няма да се разглеждат от конкурсната комисия.

 **6.3.** Краен срок за приемане на документите за участие в конкурса за длъжността „Главен счетоводител“ – *един месец, считано от деня, следващ датата на публикуване на обявата в централен или местен ежедневник.*

 **7.** Всички съобщения и информация, свързани с конкурса за длъжността „Главен счетоводител“, да се обявяват на интернет страницата на Административен съд – Враца – [**https://vratsa-adms.justice.bg/**](https://vratsa-adms.justice.bg/) и на таблото за обявления в АдмС – Враца.

**8.** Обявлението за конкурса да се публикува в един централен или местен ежедневник, на интернет страницата на съда и да се постави на таблото за обявления в АдмС – Враца.

**9.** Списъкът с допуснатите и недопуснатите кандидати за обявената длъжност да се поставят на таблото за обявления в съда и да се публикуват на интернет страницата на съда, не по-късно от 7 дни след изтичане срока за подаване на заявленията за участие в конкурса.

**10.** Образците на заявлението за участие в конкурса за длъжността „Главен счетоводител“, декларациите по: чл. 340а, ал. 1 от ЗСВ, чл.340а, ал.2 от ЗСВ, за обработка на личните данни и типова длъжностна характеристика за обявената длъжност да се публикуват на интернет страницата на съда [**https://vratsa-adms.justice.bg/**](https://vratsa-adms.justice.bg/)и да се предоставят на разположение на кандидатите на място в съда - служба „Регистратура“.

Обявлението е публикувано във в-к „Северозапад днес“, на 14.07.2023 г., бр. 51